钦定古今图书集成/明伦汇编/闺媛典/第250卷 > 申在廷妾梅氏
## 钦定古今图书集成/明伦汇编/闺媛典/第250卷 > 申在廷妾梅氏

按《祁阳县志》：“梅氏，武昌望族女，祁阳申大参在廷侧
室。廷少艰于嗣，得子晚方分铎汝宁之蓼邑，过省会
纳，梅随任，生一女及子翀翀后成进士。女适生员陈
汝震，司李成聘子也。天启初，廷以大参复任贵阳，翀
学未成，赖母有络宪之概，延师取友，截发锉荐，不惮
劬劳。壬戌黔警，梅闻悲切，令子赴围省视。及廷榇返”
而梅成疾。儿数延医勿诊，曰：“未亡人岂恋此一息？”寻
复瘳，延寿五稔，亦不御甘脆，惟食荇根苦苣而已。